Isaías Duarte Cancino

Isaías Duarte Cancino (15. helmikuuta 1939 – 16. maaliskuuta 2002) oli kolumbialainen roomalaiskatolinen arkkipiispa. Hänet vihittiin papiksi 1. joulukuuta 1963 ja nimitettiin 10. huhtikuuta 1985 Bucaramangan arkkihiippakunnan vihkipiispaksi sekä Germania in Numidian titulaaripiispaksi. Piispaksi vihkiminen seurasi 17. kesäkuuta. Pääkonsekraattorina toimi Héctor Rueda Hernández, jota avustivat Victor Manuel López Forero ja Juan Francisco Sarasti Jaramillo.Catholic-Hierarchy.org: Archbishop Isaías Duarte Cancino

18. kesäkuuta 1988 Duarte Cancino sai nimityksen Apartadón hiippakunnan piispaksi ja 19. elokuuta 1995 Calin arkkihiippakunnan arkkipiispaksi, jona hän toimi loppuikänsä. Hän oli poliittisen sekä huumeisiin liittyvän väkivallan vastustaja ja kuoli henkirikoksen uhrina, kun hänet ammuttiin kirkon ulkopuolella hänen ollessaan 63-vuotias.The Telegraph: Archbishop Isaias Duarte Cancino

 Lähteet 

Luokka:Kolumbialaiset papit
Luokka:Katoliset arkkipiispat
Luokka:Vuonna 1939 syntyneet
Luokka:Vuonna 2002 kuolleet
Luokka:Kolumbialaiset henkirikosten uhrit